বাংলাদেশের ই-কমার্স ব্যবসার অন্যতম দারাজ বাংলাদেশ লিমিটেড, সাউথইস্ট ব্যাংক লিমিটেড (এসইবিএল) এর সাথে একটি চুক্তি স্বাক্ষর করেছে। নতুন এই চুক্তির মাধ্যমে কার্ড হোল্ডারদের এসইবিএল মাস্টারকার্ড পেমেন্ট গেটওয়ে এর মাধ্যমে ডেবিট, ক্রেডিট এবং প্রিপেইড কার্ড ব্যবহার করে অনলাইনে কেনাকাটার সুযোগ প্রদান করা হচ্ছে। মাস্টারকার্ড পেমেন্ট গেটওয়ে সল্যুশন একটি এসইবিএল মাস্টারকার্ড পেমেন্ট গেটওয়ে সার্ভিস যা সম্প্রতি দারাজ.কম.বিডি তে চালু হয়েছে, এটি দিনরাত ২৪ ঘন্টা দ্রুত এবং সুরক্ষিত লেনদেন প্রক্রিয়াকরণের সুবিধা ভিসা এবং মাস্টারকার্ড কার্ডহোল্ডারদের প্রদান করছে। এছাড়াও, সাউথইস্ট ব্যাংক লিমিটেডের কার্ড হোল্ডাররা দারাজ বাংলাদেশ লিমিটেড থেকে ১২ মাসের জন্য ইএমআই সুবিধা গ্রহণ করতে পারবেন।